Luettelo Beechcraft 1900:n onnettomuuksista

Beechcraft 1900 on Beechcraftin valmistama kaksimoottorinen potkurilentokone, jota käytetään pääasiassa matkustajakoneena. Se lensi ensilentonsa 3. syyskuuta 1982 ja tuli liikennekäyttöön helmikuussa 1984. Sitä valmistettiin vuosina 1982–2002 kaikkiaan 695 kappaletta.

Valmistetuista koneista 42 eli noin 6,0 prosenttia on vuoden 2018 loppuun mennessä tuhoutunut onnettomuuksissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus BAe Jetstream 31:llä on 9,3 prosenttia ja Embraer EMB 120 Brasilialla 6,7 prosenttia.

Beechcraft 1900:n toistaiseksi pahin onnettomuus tapahtui Manilassa 18. toukokuuta 1990, kun Aerolift Philippinesin lennon 75 toinen moottori sammui lentoonlähdön jälkeen. Lentäjä ei suorittanut tarvittavia hätätoimenpiteitä, ja kone alkoi menettää nopeutta ja korkeutta. Se syöksyi maahan ja osui asuinrakennukseen. Kaikkien 21 koneessa olleen lisäksi onnettomuudessa kuoli nelihenkinen perhe, jonka kotitaloon kone osui.

Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen.

 Luettelo 

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Homer Ryan Air Service 1900C N401RA  Ryan Air Servicen lento 103 kuormattiin niin, että painopiste oli sallittujen rajojen ulkopuolella. Miehistö menetti koneen hallinnan, kun laskusiivekkeet laskettiin laskeutumista varten.    Manila Aerolift Philippines 1900C-1 RP-C314  Aerolift Philippinesin lennon 75 toinen moottori sammui lentoonlähdön aikana. Lentäjän virheen vuoksi kone menetti nopeutta ja korkeutta, syöksyi maahan ja osui asuinrakennuksiin.    Yunlin Taiwanin ilmavoimat 1900C-1 1905  Syöksyi maahan huonossa säässä.    Block Island Business Express 1900C N811BE  Konetta lentänyt kapteenikokelas menetti asentotajunsa harjoiteltaessa lentämistä ilman keinohorisonttia. Hän pyysi kouluttajaansa ottamaan ohjat, mutta tämä kieltäytyi. Ohjaaja menetti koneen hallinnan, ja se syöksyi mereen.    Saranac Lake Commutair 1900C-1 N55000  USAir Expressin lento 4821 laskeutui miehistön virheiden vuoksi liian matalalle lähestymisen aikana ja törmäsi kukkulaan.    Port-au-Prince Air St. Martin 1900D F-OHRK  Ajautui sivuun reitiltä ja törmäsi vuoreen.    Quincy Great Lakes Airlines 1900C-1 N87GL  Laskeutumassa ollut United Expressin lento 5925 törmäsi risteävältä kiitotieltä lähdössä olleeseen Beechcraft King Airiin, jonka lentäjä ei ollut kuunnellut radioliikennettä eikä siksi tiennyt laskeutuvasta koneesta.    Seattle Ameriflight 1900C N3172A  Ameriflightin lento 262 oli kuormattu takapainoiseksi. Kun lentäjä laski laskusiivekkeet laskeutumista varten, kone sakkasi ja osui kovaa kiitotiehen, jolloin laskutelineet romahtivat.    Proteus Airlines 1900D F-GSJM  Proteus Airlinesin lento 706 teki ylimääräisen kierroksen Quiberoninlahden yllä, jotta koneessa olleet pääsivät näkemään SS Norway -risteilyaluksen. Kone törmäsi lahden yllä Cessnaan, ja molemmat koneet syöksyivät mereen.    Saint-Augustin Regionnair 1900C-1 C-FGOI  Regionnairin lento 1707 laskeutui miehistön virheen vuoksi liian matalalle lähestymisen aikana, osui jäätyneeseen jokeen ja liukui noin 400 metriä jäätä pitkin.    Saint Mary’s ACE Air Cargo 1900C-1 N31240  ACE Air Cargon lennon 91 väsynyt lentäjä laskeutui huonossa säässä lähestymisen aikana liian matalalle, ja kone osui maahan.    Sept-Îles Regionnair 1900D C-FLIH  Regionnairin lennon 347 miehistö aloitti lähestymisen liian myöhään, ja kone lensi siksi liian korkealla. Tilanteen korjaamiseksi miehistö kasvatti vajoamisnopeutta, mutta kone päätyi liian matalalle ja osui lopulta maahan ennen kiitotien alkua.    Moanda Avirex 1900C-1 TR-LFK  Syöksyi maahan lähestymisen aikana huonossa säässä.    Quilemba SAL Express 1900C-1 S9-CAE  Törmäsi vuoreen lentäessään rankkasateessa.    St. John’s Skylink Express 1900C C-GSKC  Skylink Expressin lennon 621 nokka alkoi nousta jyrkästi heti lentoonlähdön jälkeen. Miehistö vähensi tehoa ja laski koneen takaisin kiitotielle, mutta se vaurioitui pakkolaskussa pahoin.    Grand Island Great Lakes Airlines 1900D N151GL  Tuhoutui hangaarin tulipalossa.    Grand Island Great Lakes Airlines 1900D N262GL  Tuhoutui hangaarin tulipalossa.    Mena Raytheon 1900C N127YV  Törmäsi pilven peittämään rinteeseen lentäjän laskeuduttua liian matalalle lähestymisen aikana.    Charlotte Air Midwest 1900D N233YV  US Airways Expressin lento 5481 nousi jyrkästi ylöspäin heti lentoonlähdön jälkeen, kallistui sivulle ja syöksyi maahan. Kone oli takapainoinen, ja sen korkeusvakaimen trimmi oli säädetty väärin huollon yhteydessä.    Kinshasa Avirex 1900C-1 TR-LFQ  Ajautui ulos kiitotieltä. Laskutelineet romahtivat ja moottorit kärsivät vaurioita.    Hyannis Colgan Air 1900D N240CJ  US Airways Expressin lennon 9446 korkeusvakaimen trimmi oli huollettu väärin, minkä vuoksi se toimi päinvastoin kuin lentäjät sitä ohjasivat. Miehistö menetti koneen hallinnan pian lentoonlähdön jälkeen, ja kone syöksyi maahan.    Ghardaïa Tassili Airlines 1900D 7T-VIN  Lentäjä ohjasi koneen jyrkkään kaartoon ja syöksyyn huomattuaan olevansa liian lähellä lentokenttää, mutta ei saanut enää oikaistua. Kone osui maahan ja hajosi osiin.    Tonopah Yhdysvaltain ilmavoimat 1900C N27RA  Terveystietojaan viranomaisilta salannut lentäjä kuoli äkillisesti sydänvaivaan lähestymisen aikana. Kone jatkoi vajoamista, kunnes osui maahan.    Hartford Colgan Air 1900D N149CJ  Polttoainerekka törmäsi US Airways Expressin lentoon 4997 sen rullatessa laskeutumisen jälkeen.    New Providence Island Southern Air Charter 1900C N79YV  Southern Air Charterin lento 204 teki pakkolaskun mereen toisen moottorin sammuttua ja toisen menetettyä tehoa polttoaineen vähyyden vuoksi.    Nairobi Aero Kenya 1900C 5Y-BTT  Lähestyi liian korkealla ja liian suurella nopeudella, laskeutui liian kauas kiitotien alusta ja ajautui ulos kiitotieltä.    Lihue Alpine Aviation 1900C-1 N410UB  Alpine Aviationin lennon 253 lentäjä menetti pimeässä asentotajunsa. Kone laskeutui liian matalalle ja osui mereen.    Kayenta Peabody Coal Company 1900D N305PC  Ajautui laskukiidossa ulos kiitotieltä, ja koneen laskutelineet romahtivat.    Bushi Wings Aviation 1900D 5N-JAH  Syöksyi maahan lennonjohdon annettua miehistölle ohjeen laskeutua pienimmän turvallisen korkeuden alapuolelle.    Rumbek Flex Air 1900C 5Y-FLX  Molemmat moottorit lakkasivat toimimasta ja kone syöksyi maahan.    Billings Alpine Aviation 1900C N195GA  Alpine Aviationin lennon 5008 lentäjä menetti koneen hallinnan tuntemattomasta syystä.    Bukavu CemAir 1900C-1 ZS-OLD  Törmäsi huonossa säässä vuorenrinteeseen.    Nairobi Blue Bird Aviation 1900D 5Y-VVQ  Koneen toinen moottori jouduttiin sammuttamaan matalan öljynpaineen vuoksi. Miehistö ei noudattanut yhdellä moottorilla lentämisen ohjeita ja menetti koneen hallinnan. Se syöksyi maahan lähellä lentoasemaa.    Sand Point ACE Air Cargo 1900C-1 N112AX  ACE Air Cargon lennon 22 miehistö menetti tuntemattomasta syystä koneen hallinnan, ja se syöksyi mereen.    Karachi JS Air 1900C-1 AP-BJD  JS Airin lennolla 201 oli moottoriongelmia lentoonlähdön jälkeen. Miehistön virheiden vuoksi kone kallistui laskukierroksen myötätuuliosalle käännyttäessä, sakkasi ja syöksyi maahan.    Maputo Kaya Airlines 1900C-1 C9-AUO  Osui maahan ennen kiitotien alkua.    Katmandu Buddha Air 1900D 9N-AEK  Buddha Airin lento 103 laskeutui huonossa säässä lähestymisen aikana liian matalalle ja osui maahan.    La Paz Bolivian ilmavoimat 1900 FAB-043  Teki pakkolaskun lähellä La Pazin lentoasemaa. Laskutelineet romahtivat ja potkurit vaurioituivat.    Dillingham ACE Air Cargo 1900C-1 N116AX  ACE Air Cargon lento 51 päätyi huonossa säässä miehistön virheiden vuoksi vuoristoiselle alueelle ja törmäsi vuoreen.    São Tomé Sahel Air Services 1900C-1 ZS-PHL  Katosi São Tomén edustalla, oletettavasti syöksyi mereen.    Miami Aeropanamericano 1900C YV1674  Lentoa edeltäneessä huollossa vaihdettu potkuri meni lepuutettuun tilaan pian lentoonlähdön jälkeen. Miehistö ei saanut konetta lentämään vakaasti yhdellä moottorilla, ja se syöksyi maahan.    Naypyidaw Myanmarin ilmavoimat 1900D 4601  Syöksyi pellolle pian lentoonlähdön jälkeen.    Pyin Oo Lwin Myanmarin ilmavoimat 1900D 4610  Syöksyi maahan tuntemattomissa olosuhteissa. 

 Lähteet 

Beechcraft 1900